ai4bharat/Pralekha huggingface dataset:
प्रधानमंत्री कार्यालय
प्रधानमंत्री 11 अगस्त को भारतीय उद्योग परिसंघ  की वार्षिक बैठक को संबोधित करेंगे
प्रधानमंत्री श्री नरेन्द्र मोदी 11अगस्त, 2021 को सायं 4:30 बजे वीडियो कॉन्फ्रेंसिंग के माध्यम से भारतीय उद्योग परिसंघ  की वार्षिक बैठक 2021 को संबोधित करेंगे। इस बैठक का विषय ‘इंडिया@75:गवर्नमेंट एंड बिज़नेस वर्किंग टूगेदर फॉर आत्मनिर्भर भारत’ है।
सीआईआई की वार्षिक बैठक 2021 के बारे में :
सीआईआई की वार्षिक बैठक 2021 दो दिन के लिए 11-12 अगस्त को आयोजित की जाएगी। इस बैठक को विशेष अंतर्राष्ट्रीय अतिथि वक्ता के तौर पर सिंगापुर के उप प्रधानमंत्री और आर्थिक नीतियों के लिए समन्वय मंत्री श्री हेंग स्वी कीत संबोधित करेंगे। इस आयोजन में अनेक मंत्रीगण, वरिष्ठ अधिकारी, शिक्षाविद् और भारतीय उद्योग जगत के प्रमुख प्रतिनिधि भी भाग लेंगे।
प्रधानमंत्री कार्यालय
प्रधानमंत्री ने डॉ. सिंधुताई सपकाल के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध समाजसेवी डॉ सिंधुताई सपकाल के निधन पर शोक व्यक्त किया है। प्रधानमंत्री ने बच्चों और हाशिए पर रहने वाले समुदायों के लिये उनके काम को याद किया। डॉ सिंधुताई सपकाल को 2021 में पद्म श्री से सम्मानित किया गया था।
प्रधानमंत्री ने एक ट्वीट में कहा है :
"डॉ सिंधुताई सपकाल को समाज में उनकी नेक सेवा के लिये याद किया जायेगा। उनके प्रयासों के कारण, कई बच्चे बेहतर जीवन जी सके। उन्होंने हाशिए में रहने वाले समुदायों के बीच बहुत काम किया। उनके निधन से दुखी हूं। उनके परिवार और उन्हें मानने वालों के प्रति संवेदना। ओम शांति।"
मत्स्यपालन, पशुपालन और डेयरी मंत्रालय
स्वतंत्रता दिवस समारोह, 2023 के विशेष आमंत्रित अतिथियों ने राष्ट्रीय राजधानी में ऐतिहासिक स्थलों का भ्रमण किया
77वें स्वतंत्रता दिवस के अवसर पर पूरा राष्ट्र, देश भर से विशेष आमंत्रित अतिथियों की उपस्थिति में नई दिल्ली के लाल किला पर आयोजित समारोह का अवलोकन करेगा। इन अतिथियों को विशेष रूप से प्रधानमंत्री श्री नरेन्द्र मोदी द्वारा राष्ट्रीय ध्वजारोहण किए जाने और राष्ट्र के नाम उनके संबोधन को सुनने के लिए राजधानी दिल्ली में आमंत्रित किया गया है।
भारत सरकार के मत्स्य पालन, पशुपालन और डेयरी मंत्रालय के मत्स्य पालन विभाग को यह घोषणा करते हुए प्रसन्नता हो रही है कि 15 अगस्त, 2023 को नई दिल्ली के लाल किला पर स्वतंत्रता दिवस समारोह, 2023 को देखने के लिए 10 राज्यों और 2 केंद्र शासित प्रदेशों के 50 मछुआरों को उनके जीवनसाथियों के साथ विशेष अतिथि के रूप में आमंत्रित किया गया है। देश की अर्थव्यवस्था और खाद्य सुरक्षा में मछुआरा समुदाय के योगदान को सम्मान और मान्यता प्रदान करने की यह एक अनूठी पहल है।
इस समूह ने आज राष्ट्रीय समर स्मारक, प्रधानमंत्री संग्रहालय और इंडिया गेट का भी दौरा किया। यह समूह स्वतंत्रता दिवस समारोह का हिस्सा बनने के लिए देश भर से विभिन्न क्षेत्रों से आमंत्रित लगभग 1,800 लोगों का हिस्सा है। यह पहल सरकार के 'जनभागीदारी' दृष्टिकोण के अनुरूप की गई है।
गुजरात के एक मछुआरे, श्री कन्हैया लाल सोलंकी ने कहा, “मैं बहुत प्रसन्न हूं और स्वतंत्रता दिवस समारोह के निमंत्रण पर गर्व महसूस कर रहा हूं। स्वतंत्रता के बाद से किसी भी प्रधानमंत्री ने मछुआरों को दिल्ली में शामिल होने के लिए आमंत्रित नहीं किया। प्रधानमंत्री श्री नरेन्द्र मोदी ने हमें सम्मान दिया। मैं मोदी जी का आभारी हूं।
https://twitter.com/PIB_MoFAHD/status/1691057315284447232?s=20
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 188.65 करोड़ से अधिक टीके लगाए जा चुके हैं
12-14 आयु वर्ग में 2.82 करोड़ से अधिक खुराकें लगाई गई
भारत में कोरोना के सक्रिय मामले 17,801 हैं
पिछले 24 घंटों में 3,377 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.63 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 188.65 करोड़  से अधिक हो गया। इस उपलब्धि को 2,32,59,791 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.82 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10405037
|
|
दूसरी खुराक
|
|
10015488
|
|
प्रीकॉशन खुराक
|
|
4776656
|
|
अग्रिम पंक्ति के कर्मी
|
|
पहली खुराक
|
|
18415554
|
|
दूसरी खुराक
|
|
17537837
|
||
|
प्रीकॉशन खुराक
|
|
7543790
|
|
12-14 वर्ष आयु वर्ग
|
|
पहली खुराक
|
|
28292856
|
|
दूसरी खुराक
|
|
5762258
|
|
15-18 वर्ष आयु वर्ग
|
|
पहली खुराक
|
|
58369646
|
|
दूसरी खुराक
|
|
42075577
|
|
18-44 वर्ष आयु वर्ग
|
|
पहली खुराक
|
|
555673416
|
|
दूसरी खुराक
|
|
477624547
|
|
प्रीकॉशन खुराक
|
|
135295
|
|
45-59 वर्ष आयु वर्ग
|
|
पहली खुराक
|
|
202912093
|
|
दूसरी खुराक
|
|
187837144
|
|
प्रीकॉशन खुराक
|
|
482399
|
|
60 वर्ष से अधिक आयु वर्ग
|
|
पहली खुराक
|
|
126859484
|
|
दूसरी खुराक
|
|
117023262
|
|
प्रीकॉशन खुराक
|
|
14804555
|
|
प्रीकॉशन खुराक
|
||
|
2,77,42,695
|
|
कुल
|
|
|
|
1,88,65,46,894
भारत में सक्रिय मामले आज 17,801 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 2,496 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,30,622 हो गई है।
बीते 24 घंटे में कोरोना के 3,377 नए मामले सामने आएं।
पिछले 24 घंटों में कुल 4,73,635 जांच की गई हैं। भारत ने अब तक कुल 83.69 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.63 प्रतिशत है और दैनिक रूप से पुष्टि वाले मामलों की दर 0.71 प्रतिशत है।
कार्मिक, लोक शिकायत एवं पेंशन मंत्रालय
केन्द्रशासित प्रदेश जम्मू-कश्मीर और लद्दाख में आरटीआई स्थानीय रूप से दायर की जा सकती है
कुछ क्षेत्रों में फैली गलत सूचनाओं को दरकिनार करते हुए केन्द्रीय कार्मिक और प्रशिक्षण राज्य मंत्री डॉ. जितेंद्र सिंह ने कहा कि केन्द्रशासित प्रदेश जम्मू-कश्मीर और लद्दाख में आरटीआई स्थानीय रूप से दायर की जा सकती है। उनका यह मंत्रालय आरटीआई अपील से निपटने के लिए केन्द्रीय सूचना आयोग का एक नोडल विभाग है। नई व्यवस्था के अस्तित्व में आ जाने के बाद भी आरटीआई अपील स्थानीय रूप से दायर की जा सकती है। उन्होंने ऐसी गलत अफवाहों का खंडन किया कि जम्मू-कश्मीर के केन्द्र शासित प्रदेश बनने के बाद आवेदक को आरटीआई दायर करने के लिए दिल्ली जाना होगा। केन्द्रीय सूचना आयुक्त श्री सुधीर भार्गव के साथ इस मुद्दे पर विस्तृत विचार-विमर्श के बाद डॉ. जितेंद्र सिंह ने कहा कि कुछ निहित तत्व समाज में विभिन्न प्रकार की भ्रांतियां फैला रहे हैं। वे ऐसा मोदी सरकार की साहसिक पहल में बाधा डालने के लिए व्यर्थ प्रयास कर रहे हैं।
डॉ. जितेंद्र सिंह ने कहा कि प्रधानमंत्री श्री नरेन्द्र मोदी द्वारा कार्यभार संभालने के बाद पिछले पांच वर्षों के दौरान आरटीआई अपील दायर करने की प्रक्रियाएं काफी सरल बनाई गई हैं और इसके लिए एक निश्चित समय सीमा भी नियत की गई है। यह प्रक्रिया समान रूप से केन्द्रशासित प्रदेश बनने के बाद जम्मू-कश्मीर और लद्दाख में भी लागू होगी।
डॉ. जितेंद्र सिंह ने ब्यौरा देते हुए कहा कि पहला आरटीआई आवेदन स्थानीय लोक सूचना अधिकारी  के यहां किया जाता है। जीवन और स्वतंत्रता से जुड़े मामलों में जानकारी देने के लिए पीआईओ के लिए समय सीमा 48 घंटे निर्धारित की गई है। पीआईओ को आवेदन पत्र का जवाब आवेदन प्राप्त होने की तिथि से तीस दिन के अंदर देने की समय सीमा निर्धारित की गई। पीआईओ से जवाब मिलने के बाद आवेदक को पहली अपील नामित अधिकारी के रूप में प्रथम अपीलीय प्राधिकारी के पास स्थानीय रूप से करनी होती है, चाहे मामला राज्य का हो या केन्द्रशासित प्रदेश का। केवल दूसरी अपील के मामले में आवेदन सूचना आयोग के यहां प्रस्तुत करना होता है और केन्द्र शासित प्रदेश में सूचना आयुक्त के स्थानीय रूप से उपलब्ध नहीं होने के मामले में पहली अपील आदेशों के प्राप्त होने या आदेशों की तिथि के 90 दिन के अंदर केन्द्रीय सूचना आयुक्त को भेजी जा सकती है।
उन्होंने कहा कि इस प्रक्रिया को अधिक सरल बनाने के लिए हमने आधुनिक प्रौद्योगिकी का उपयोग किया है और एक बड़ी सफलता के रूप में मोदी सरकार के दौरान पोर्टल के माध्यम से केन्द्रीय सूचना आयोग के समक्ष दूसरी अपील दायर करने की सुविधा उपलब्ध कराई गई है। दूसरे शब्दों में इसका अर्थ यह है कि आरटीआई आवेदक को कार्यालय समय सीमा की प्रतीक्षा नहीं करनी पड़ती है, क्योंकि अपील दिन या रात किसी भी समय अपने मोबाइल फोन पर भी की जा सकती है। ऐसा अपने घर से या किसी भी स्थान से किया जा सकता है। जम्मू–कश्मीर और लद्दाख के पुनर्गठन के बाद कुछ गलतफहमियों के फैलने के बावजूद बाकी देश में लागू एक समान केन्द्रीय कानूनों के विस्तार से नागरिकों की भागीदारी कई गुना बढ़ जाएगी और सार्वजनिक प्रशासन अधिक नागरिक केन्द्रित हो जाएगा।
रक्षा मंत्रालय
भारत और फ्रांस के बीच नौसेना अभ्यास का 20वां संस्करण वरुण– 2022
भारतीय और फ्रांसीसी नौसेनाओं के बीच द्विपक्षीय नौसेना अभ्यास का 20वां संस्करण- 'वरुण' 30 मार्च से 03 अप्रैल 2022 तक अरब सागर में आयोजित किया जा रहा है।
दोनों नौसेनाओं के बीच द्विपक्षीय नौसेना अभ्यास की शुरुआत वर्ष 1993 में हुई थी। इस अभ्यास को वर्ष 2001 में 'वरुण' नाम दिया गया था और यह भारत-फ्रांस रणनीतिक द्विपक्षीय संबंधों का एक महत्वपूर्ण हिस्सा बन चुका है।
इस अभ्यास में दोनों देशों की नौसेनाओं के जहाजों, पनडुब्बियों, समुद्री गश्ती विमानों, लड़ाकू विमानों और हेलीकॉप्टरों सहित विभिन्न टुकड़ियां भाग ले रही हैं। ये टुकड़ियां समुद्री क्षेत्र में अपने परिचालन कौशल को बढ़ाने के साथ ही इसे और बेहतर करने का प्रयास करेंगी, समुद्री सुरक्षा व्यवस्था को सुदृढ़ करने के लिए अंतर-संचालन क्षमता को बढ़ाएंगी और एकीकृत बल के रूप में समुद्री क्षेत्र में शांति, सुरक्षा तथा स्थिरता को बढ़ावा देने के लिए अपनी प्रतिबद्धता प्रदर्शित करेंगी।
पिछले कुछ वर्षों में अवसरों में बढ़ोतरी और जटिलता में वृद्धि होने के बाद से नौसैन्य अभ्यासों की वरुण श्रृंखला दोनों देशों की नौसेनाओं को एक-दूसरे की सर्वोत्तम कार्य-प्रणालियों से सीखने के अवसर प्रदान करती रही है। यह अभ्यास दोनों नौसेनाओं के बीच परिचालन स्तर की पारस्परिक प्रकिया के लिए एक प्रमुख संचालक रहा है और यह वैश्विक समुद्री जगत की सुरक्षा, संरक्षा तथा स्वतंत्रता के लिए दोनों देशों की साझा प्रतिबद्धता को रेखांकित करता है।
वित्त मंत्रालय
आयकर विभाग ने छत्तीसगढ़ में की छापेमारी
आयकर विभाग ने 22.12.2021 को रायपुर और कोरबा के दो प्रमुख समूहों पर तलाशी और जब्ती अभियान चलाया। ये समूह लोहा और इस्पात उत्पादों के निर्माण, कोयला वाशरी और परिवहन आदि के कारोबार में शामिल हैं। तलाशी की कार्रवाई छत्तीसगढ़ के रायपुर, कोरबा, बिलासपुर और रायगढ़ जिलों में फैले 35 से ज्यादा परिसरों में की गई।
तलाशी कार्रवाई के दौरान, एक समूहों के पास से कैश बुक के समानांतर सेट सहित विभिन्न आपत्तिजनक दस्तावेज और डिजिटल सूबत पाए गए। जिन्हें जब्त कर लिया गया है। कैश बुक के इन समानांतर सेटों के शुरुआती विश्लेषण से पता चलता है कि इसमें 200 करोड़ रुपये से अधिक के बेहिसाब लेनदेन का एक सुनियोजित रिकॉर्ड मौजूद है। एकत्र किए गए सबूतों से यह भी पता चलता है कि इस समूह की कुछ संस्थाएं वास्तविक उत्पादन और बाद में नकदी में की गई बेहिसाब बिक्री को दबाने में लिप्त पाई गई हैं, जो कि रेग्युलर बुक में दर्ज नहीं हैं। ऐसी ही एक इकाई के मामले में, अकाउंट बुक के समानांतर सेट में लगभग 50 करोड़ रुपये ऐसे पाए गए हैं जो नियमित अकाउंट बुक में दर्ज नहीं किए गए हैं। उससे संबंधित रिकॉर्ड को जब्त कर लिया गया है। जांच दल ने यह भी पाया है कि यह समूह परिवहन में लगे संबंधित समूह संस्थाओं के साथ-साथ एंट्री प्रोवाइडर के साथ मिलकर फर्जी खरीद चालान प्राप्त करके टैक्स देनदारी से बच रहा था।
एक अन्य समूह के मामले में आपत्तिजनक दस्तावेजों और अन्य संबंधित सबूतों के विश्लेषण से स्पष्ट रूप से पता चलता है कि आय पर करों से बचने के लिए समूह कई तरह के गैर कानूनी गतिविधियों को में लिप्त है। जिसके तहत शेयर पूंजी प्राप्त करने के लिए बिना किसी साक्ष्य के शेयर प्रीमियम के साथ-साथ फर्जी खरीद के क्लेम भी लिए गए । इस समूह के एक प्रमुख व्यक्ति ने 20 करोड़ रुपये की अघोषित आय को स्वीकार किया है।
अब तक की गई तलाशी कार्रवाई में 3 करोड़ रुपये की अज्ञात नकदी और जेवरात बरामद किए गए हैं।
इस संबंध में आगे की कार्रवाई जारी है।
प्रधानमंत्री कार्यालय
प्रधानमंत्री श्री नरेन्द्र मोदी और रोमानिया के प्रधानमंत्री महामहिम श्री निकोलाई जोनेल च्युका के बीच टेलीफोन वार्ता
प्रधानमंत्री श्री नरेन्द्र मोदी ने आज रोमानिया के प्रधानमंत्री महामहिम श्री निकोलाई जोनेल च्युका के साथ टेलीफोन पर बातचीत की।
प्रधानमंत्री ने पिछले कुछ दिनों के दौरान यूक्रेन से भारतवासियों को बाहर निकालने में रोमानिया द्वारा दी गई सहायता के लिये महामहिम श्री निकोलाई जोनेल च्युका को धन्यवाद दिया। उन्होंने रोमानिया की सद्भावना की विशेष प्रशंसा की कि उसने भारतीय नागरिकों को बिना वीसा के रोमानिया में प्रवेश करने दिया तथा उनकी देशवापसी के लिये भारत से विशेष उड़ानों को अनुमति दी।
प्रधानमंत्री ने श्री च्युका को यह भी बताया कि स्थानीय अधिकारियों के साथ समन्वय करके भारतीय नागरिकों को अगले कुछ दिनों में बाहर निकालने के प्रयासों की देखरेख करने के लिये नागरिक विमानन मंत्री श्री ज्योतिरादित्य एम. सिंधिया को वे अपने विशेष दूत के तौर पर रोमानिया रवाना कर रहे हैं।
प्रधानमंत्री ने यूक्रेन में जारी हिंसा और मानवीय संकट पर दुख भी व्यक्त किया और शत्रुता छोड़कर बातचीत की तरफ लौटने की भारत की अपील को दोहराया। प्रधानमंत्री श्री मोदी ने देशों की सम्प्रभुता और क्षेत्रीय अखंडता का सम्मान करने के महत्त्व पर भी जोर दिया।
प्रधानमंत्री कार्यालय
जी20 राष्ट्रों के नेताओं ने राजघाट पर महात्मा गांधी को श्रद्धांजलि अर्पित की
गांधी जी के शाश्वत आदर्श एक सामंजस्यपूर्ण, समावेशी एवं समृद्ध वैश्विक भविष्य के हमारे सामूहिक दृष्टिकोण का मार्गदर्शन करते हैं: प्रधानमंत्री
प्रधानमंत्री श्री नरेन्द्र मोदी ने जी20 के सदस्य राष्ट्रों के नेताओं के साथ आज ऐतिहासिक राजघाट पर महात्मा गांधी को श्रद्धांजलि अर्पित की। उन्होंने इस तथ्य को रेखांकित किया कि गांधी जी के शाश्वत आदर्श एक सामंजस्यपूर्ण, समावेशी एवं समृद्ध वैश्विक भविष्य के सामूहिक दृष्टिकोण का मार्गदर्शन करते हैं।
प्रधानमंत्री ने एक्स पर पोस्ट किया:
“ऐतिहासिक राजघाट पर, जी20 परिवार ने शांति, सेवा, करुणा और अहिंसा के प्रतीक महात्मा गांधी को श्रद्धांजलि अर्पित की।
जैसे-जैसे विविध राष्ट्र एकजुट हो रहे हैं, गांधी जी के शाश्वत आदर्श एक सामंजस्यपूर्ण, समावेशी एवं समृद्ध वैश्विक भविष्य के हमारे सामूहिक दृष्टिकोण का मार्गदर्शन करते हैं।”
प्रधानमंत्री कार्यालय ने एक्स पर पोस्ट किया:
“जी20 परिवार ने बापू को श्रद्धांजलि अर्पित की। विश्व के नेताओं ने राजघाट का दौरा किया जहां उन्होंने महात्मा गांधी की समाधि पर श्रद्धांजलि अर्पित की।”
वित्त मंत्रालय
एसपीएमसीआईएल ने करेंसी नोट प्रेस, नासिक और बैंक नोट प्रेस, देवास में एक-एक नई बैंक नोट प्रिंटिंग लाइन स्थापित की
सिक्योरिटी प्रिंटिंग एंड मिंटिंग कॉरपोरेशन ऑफ इंडिया लिमिटेड  ने अपनी आधुनिकीकरण पहल के तहत करेंसी नोट प्रेस, नासिक और बैंक नोट प्रेस, देवास में एक-एक नई बैंक नोट प्रिंटिंग लाइन स्थापित की है।
27 जनवरी, 2022 को सीएनपी नासिक में नई बैंक नोट प्रिंटिंग लाइन का उद्घाटन श्रीमती मीरा स्वरूप, विशेष सचिव एवं वित्तीय सलाहकार, वित्त मंत्रालय, द्वारा किया गया और बैंक नोट प्रेस, देवास में नई बैंक नोट प्रिंटिंग लाइन का उद्घाटन श्री शशांक सक्सेना, वरिष्ठ आर्थिक सलाहकार, आर्थिक कार्य विभाग, वित्त मंत्रालय द्वारा वर्चुअल माध्यम से किया गया। यह उद्घाटन नासिक निर्वाचन क्षेत्र से सांसद श्री हेमंत तुकाराम गोडसे; श्रीमती तृप्ति पात्रा घोष, चेयरपर्सन एवं प्रबंध निदेशक, एसपीएमसीआईएल; श्री एस.के. सिन्हा, निदेशक , एसपीएमसीआईएल; श्री विनय कुमार सिंह, सीवीओ, एसपीएमसीआईएल; श्री राजेश बंसल, मुख्य महाप्रबंधक, बीएनपी देवास और श्री बोलेवर बाबू, मुख्य महाप्रबंधक, सीएनपी नासिक की उपस्थिति में किया गया।
युवा कार्यक्रम एवं खेल मंत्रालय
युवा कार्यक्रम एवं खेल मंत्रालय ने खेल पुरस्कार 2021 के लिए नाम/आवेदन आमंत्रित किए
खेल पुरस्कार हर साल खेलों में उत्कृष्टता को पहचानने और उपलब्धियों को पुरस्कृत करने के लिए प्रदान किये जाते हैं। राजीव गांधी खेल रत्न पुरस्कार किसी खिलाड़ी के द्वारा चार वर्ष की अवधि के दौरान खेल के क्षेत्र में शानदार और सर्वोत्कृष्ट प्रदर्शन के लिए दिया जाता है; अर्जुन पुरस्कार खेलों में लगातार चार वर्षों तक श्रेष्ठ प्रदर्शन के लिए प्रदान किया जाता है; द्रोणाचार्य पुरस्कार प्रतिष्ठित अंतरराष्ट्रीय खेल प्रतियोगिताओं में पदक जीतने वाले विजेताओं को तैयार करने के लिए उनके कोचों को मिलता है, जबकि ध्यानचंद पुरस्कार खेल के विकास में आजीवन योगदान के लिए दिया जाता है। राष्ट्रीय खेल प्रोत्साहन पुरस्कार उन कॉर्पोरेट संस्थाओं एवं व्यक्तियों को दिया जाता है, जिन्होंने खेल को बढ़ावा देने तथा विकास में महत्वपूर्ण भूमिका निभाई है। मौलाना अबुल कलाम आजाद  ट्रॉफी किसी विश्वविद्यालय को अंतर-विश्वविद्यालय टूर्नामेंट में समग्र शीर्ष प्रदर्शन के लिए सौंपी जाती है।
खेल मंत्रालय प्रत्येक वर्ष इन पुरस्कारों के लिए नामांकन/आवेदन आमंत्रित करता है। साल 2021 के खेल पुरस्कारों के लिए नामांकन/आवेदन आमंत्रित करने की अधिसूचना मंत्रालय की वेबसाइट  पर अपलोड कर दी गई है। भारतीय ओलंपिक संघों/ भारतीय खेल प्राधिकरण/ मान्यता प्राप्त राष्ट्रीय खेल संघ और महासंघ/ खेल संवर्धन बोर्ड/ राज्य और केंद्र शासित प्रदेशों की सरकारों आदि को भी इसके बारे में सूचित किया गया है।
पुरस्कार के लिए पात्र खिलाड़ियों/कोच/संस्थाओं/विश्वविद्यालयों से नामांकन/आवेदन आमंत्रित किए जाते हैं। ईमेल एड्रेस surendra.yadav[at]nic[dot]in या girnish.kumar[at]nic[dot]in पर नामांकन/आवेदन ईमेल किये जा सकते हैं। नामांकन प्राप्त करने की अंतिम तिथि 21 जून, 2021  शाम 5.00 बजे तक है। अंतिम तिथि के बाद प्राप्त नामांकनों पर विचार नहीं किया जाएगा।
पत्तन, पोत परिवहन और जलमार्ग मंत्रालय
भारत ने विश्व का पहला फेशियल बायोमैट्रिक डेटा आधारित नाविक पहचान दस्तावेज लांच किया
श्री मनसुख मांडविया ने कहा कि इससे भारतीय नाविकों को नौकरी पाने में मदद मिलेगी
 जारी किए है। केन्द्रीय शिपिंग और रसायन एवं उर्वरक राज्य मंत्री  श्री मनसुख मांडविया ने आज नई दिल्ली में इस परियोजना को लांच किया। उन्होंने पांच भारतीय नाविकों को नए बीएसआईडी कार्ड सौंपे।
नई फेशियल बायोमैट्रिक तकनीक दो अंगुली या आंख की पुतली आधारित बायोमैट्रिक डेटा से बेहतर है। इसमें आधुनिक सुरक्षा उपाय भी है। इससे एसआईडी कार्ड प्राप्त नाविक की पहचान अधिक विश्वसनीय होगी और इससे नाविक की गरीमा एवं निजता भी सुरक्षित होगी। भारत ने आईएलओ में इस तकनीक पर आधारित एक प्रस्तुति दी थी।
इस अवसर पर श्री मांडविया ने कहा कि प्रधानमंत्री श्री नरेन्द्र मोदी के नेतृत्व में देश तेजी से आगे बढ़ रहा है। तटीय पोत परिवहन अंतर-देशीय जलमार्ग और अन्य समुद्री गतिविधियों में तेजी से वृद्धि हो रही है। इससे इस क्षेत्र में रोजगार के अवसरों का सृजन हुआ है। अंतर्राष्ट्रीय शिपिंग उद्योग में भारतीय नाविकों की संख्या में बढ़ोतरी हुई है। भारत या विदेश में रोजगार पाने वाले भारतीय नाविकों की संख्या 2017 में 1,54,349 थी जो इस वर्ष 2,08,799 हो गई है। इसमें 35 प्रतिशत की वृद्धि दर्ज की गई है।
नया पहचान पत्र बीएसआईडी पर अंतर्राष्ट्रीय श्रम संगठन के समझौता संख्या-185 के अनुरूप है। भारत ने अक्टूबर, 2015 में इस समझौते पर सहमति व्यक्त की थी।
बीएसआईडी में आधुनिक सुरक्षा उपाय है। इसमें एक बायोमैट्रिक चिप लगा होगा। बीएसआईडी कार्ड की सुरक्षा विभिन्न स्तरों और विभिन्न तरीकों के द्वारा सुनिश्चित की गई है। डेटा संग्रह के दौरान चेहरे को पासपोर्ट आकार के फोटो के साथ मिलान किया जाता है। इसके लिए फोटो मिलान सॉफ्टवेयर का उपयोग किया जाता है। फेशियल बायोमैट्रिक संग्रह तथा इसके प्रमाणन के लिए एक सॉफ्टवेयर विकसित किया गया है।
जारी किए जाने वाले प्रत्येक एसआईडी कार्ड से संबंधित जानकारी राष्ट्रीय डेटाबेस में संग्रह की जाएंगी और इससे संबंधित जानकारी दुनिया के किसे भी कोने से प्राप्त की जा सकती है। भारत में बीएसआईडी परियोजना सी-डैक मुम्बई के सहयोग से चलाई जा रही है। सरकार ने 2016 में मर्चेंट शिपिंग  नियम अधिसूचित किया था। एसआईडी कार्ड में नाविकों के बायोमैट्रिक के साथ-साथ भौगोलिक ब्यौरा शामिल होगा। इसके सत्यापन के बाद एसआईडी कार्ड नाविकों को जारी किए जाएंगे।
बीएसआईडी कार्ड जारी करने के लिए मुम्बई, कोलकाता, चेन्नई, नोएडा, गोवा, मंगलौर, कोच्चि, विशाखापत्तन और कांडला में 9 डेटा संग्रह केन्द्र बनाए गए है। प्रत्येक भारतीय नागरिक जिसे भारत सरकार द्वारा जारी कन्टिन्यूअस डिस्चार्ज सर्टिफिकेट प्राप्त है उसे बीएसआईडी कार्ड के लिए योग्य माना जाएगा। वर्तमान में 3,50,000 भारतीय नाविकों को बीएसआईडी कार्ड जारी करने की आवश्यकता होगी। वर्तमान के सभी नाविकों को दो वर्षों के अंदर बीएसआईडी कार्ड जारी कर दिए जाएंगे। इसके बाद प्रत्येक वर्ष 15,000 नए नाविकों को बीएसआईडी कार्ड जारी किए जाएंगे।
इस अवसर पर दी गई प्रस्तुति देखने के लिए यहां क्लिक करे।
वित्त मंत्रालय
सार्वजनिक ऋण प्रबंधन पर त्रैमासिक रिपोर्ट 
वर्ष 2010-11 की अप्रैल-जून अवधि  से ही वित्त मंत्रालय के आर्थिक मामलों के विभाग के बजट प्रभाग का सार्वजनिक ऋण प्रबंधन प्रकोष्ठ   नियमित रूप से ऋण प्रबंधन पर तिमाही रिपोर्ट जारी करता रहा है। वर्तमान रिपोर्ट का वास्ता अक्टूबर-दिसम्बर 2019 की तिमाही  से है।
वित्त वर्ष 2020 की तीसरी तिमाही के दौरान केन्द्र सरकार ने 1,92,000 करोड़ रुपये मूल्य की दिनांकित प्रतिभूतियां जारी कीं, जबकि वित्त वर्ष 2019 की तीसरी तिमाही के दौरान 1,27,000 करोड़ रुपये की दिनांकित प्रतिभूतियां जारी की गई थीं। वित्त वर्ष 2020 की तीसरी तिमाही के दौरान नए निर्गमों की भारित औसत परिपक्वता  16.07 वर्ष रही । समान तिमाही के लिए दिनांकित प्रतिभूतियों के प्राथमिक निर्गमों की भारित औसत यील्ड  6.86 प्रतिशत आंकी गई, जबकि वित्त वर्ष 2020 की दूसरी तिमाही में यह 6.93 प्रतिशत थी। अक्टूबर-दिसम्बर 2019 के दौरान केन्द्र सरकार ने नकद प्रबंधन बिलों के निर्गम के जरिये 50,000 करोड़ रुपये की राशि जुटाई। एमएसएफ सहित तरलता समायोजन सुविधा  के तहत आरबीआई द्वारा खपाई गई शुद्ध औसत तरलता  इस तिमाही के दौरान 2,32,263.39 करोड़ रुपये दर्ज की गई।
सरकार की कुल देनदारियां  सितम्बर, 2019 के आखिर के 91,01,484 करोड़ रुपये से बढ़कर दिसम्बर, 2019 के आखिर में 93,89,267 करोड़ रुपये के स्तर पर पहुंच गईं। सार्वजनिक ऋण दिसम्बर, 2019 के आखिर में कुल बकाया देनदारियों का 90.4 प्रतिशत रहा। बकाया दिनांकित प्रतिभूतियों के लगभग 31.7 प्रतिशत की शेष परिपक्वता अवधि 5 साल से कम थी। शेयरधारिता पैटर्न से यह पता चलता है कि दिसम्बर, 2019 के आखिर में इनमें वाणिज्यिक बैंकों की हिस्सेदारी 39.1 प्रतिशत और जारी करने वाली कंपनियों की हिस्सेदारी 24.9 प्रतिशत थी।
सरकारी प्रतिभूतियों यानी जी-सेक पर यील्ड दिसम्बर 2019 के पहले पखवाड़े में मजबूत होने से पहले अक्टूबर-नवम्बर 2019 में कम हो गई थी। यह कई घटनाक्रमों के असर को प्रतिबिंबित करता है। भारतीय रिजर्व बैंक की एमपीसी द्वारा रेपो रेट में 0.25 प्रतिशत की कमी करना, अक्टूबर 2019 में आद्योगिक उत्पादन सूचकांक  में कमी होना और दिसम्बर 2019 में भारतीय रिजर्व बैंक द्वारा खुले बाजार संबंधी परिचालनों के तहत सरकारी प्रतिभूतियों की एक साथ खरीद एवं बिक्री करना इन घटनाक्रमों में शामिल हैं। द्वितीयक बाजार में कुल कारोबार में केन्द्र सरकार की दिनांकित प्रतिभूतियों की हिस्सेदारी पहले की ही तरह उच्च स्तर पर बनी रही। वित्त वर्ष 2020 की तीसरी तिमाही के दौरान मूल्य की दृष्टि से कुल एकमुश्त कारोबार में इनकी हिस्सेदारी 82.0 प्रतिशत आंकी गई।
प्रधानमंत्री कार्यालय
प्रधानमंत्री ने राष्ट्रपति श्रीमती द्रौपदी मुर्मू को सार्थक राष्ट्रपति कार्यकाल रहने की शुभकामनाएं दीं
प्रधानमंत्री श्री नरेन्द्र मोदी ने राष्ट्रपति श्रीमती द्रौपदी मुर्मू को सार्थक राष्ट्रपति कार्यकाल रहने की शुभकामनाएं दी हैं। प्रधानमंत्री ने कहा कि राष्ट्रपति श्रीमती द्रौपदी मुर्मू का पदभार ग्रहण करना भारत के लिए विशेष रूप से गरीबों, हाशिए पर पड़े एवं दबे-कुचले लोगों के लिए एक ऐतिहासिक क्षण है। प्रधानमंत्री ने यह भी कहा कि अपने पदभार ग्रहण संबोधन में राष्ट्रपति श्रीमती द्रौपदी मुर्मू ने भारत की उपलब्धियों पर विशेष जोर दिया और एक ऐसे समय में आगे की राह के लिए एक भविष्यवादी दृष्टिकोण प्रस्तुत किया जब भारत ‘आजादी का अमृत महोत्सव’ मना रहा है।
प्रधानमंत्री ने ट्वीट किया:
‘पूरे देश ने श्रीमती द्रौपदी मुर्मू जी को भारत की राष्ट्रपति के रूप में शपथ लेते हुए बड़े गर्व के साथ देखा। उनका पदभार ग्रहण करना भारत के लिए विशेष रूप से गरीबों, हाशिए पर पड़े एवं दबे-कुचले लोगों के लिए एक ऐतिहासिक क्षण है। मैं उनका राष्ट्रपति कार्यकाल सार्थक रहने की शुभकामनाएं देता हूं।’
‘राष्ट्रपति श्रीमती द्रौपदी मुर्मू जी ने शपथ ग्रहण के बाद अपने संबोधन में आशा और करुणा का संदेश दिया। उन्होंने भारत की उपलब्धियों पर विशेष जोर दिया और एक ऐसे समय में आगे की राह के लिए एक भविष्यवादी दृष्टिकोण प्रस्तुत किया जब भारत ‘आजादी का अमृत महोत्सव’ मना रहा है।’
प्रधानमंत्री कार्यालय
प्रधानमंत्री श्री नरेन्द्र मोदी ने कहा, ‘भारत महामारी से लड़ने के लिए अपने मित्रों की हरसंभव मदद करने को तैयार है’
प्रधानमंत्री श्री नरेन्द्र मोदी ने कहा कि भारत महामारी से लड़ने हेतु अपने मित्रों की मदद करने के लिए जो कुछ भी संभव है वह करने को तैयार है।
प्रधानमंत्री श्री नरेन्द्र मोदी ने इजरायल के प्रधानमंत्री श्री बेंजामिन नेतन्याहू के ट्वीट का जवाब देते हुए यह बात कही है। श्री बेंजामिन नेतन्याहू ने इजरायल को ‘क्लोरोक्वीन’ की आपूर्ति करने संबंधी भारत के फैसले के लिए अपना आभार व्यक्त किया है।
प्रधानमंत्री श्री मोदी ने अपने ट्वीट में कहा, ‘हमें आपस में मिलकर इस महामारी से लड़ना है। भारत अपने मित्रों की मदद करने के लिए जो भी संभव है वह करने को तैयार है। मैं इजरायल के लोगों के उत्तम स्वास्थ्य और खुशहाली की कामना करता हूं।’
रक्षा मंत्रालय
वायु सेना मार्शल अर्जन सिंह मेमोरियल हॉकी टूर्नामेंट के तीसरे संस्करण का आयोजन
वायु सेना मार्शल अर्जन सिंह मेमोरियल हॉकी टूर्नामेंट का तीसरा संस्करण 18 से 23 अप्रैल 2022 तक चंडीगढ़ के बेस रिपेयर डिपो  नंबर 3 में आयोजित होगा। वायु सेना खेलकूद नियंत्रण बोर्ड  वर्ष 2018 से इस टूर्नामेंट का आयोजन कर रहा है। 18 अप्रैल 2022 को उद्घाटन समारोह के दौरान वायु प्रभारी-अधिकारी प्रशासन मुख्य अतिथि होंगे, जबकि वायु सेना प्रमुख 23 अप्रैल 2022 को टूर्नामेंट के समापन समारोह की अध्यक्षता करेंगे।
इस प्रतिष्ठित टूर्नामेंट के तीसरे संस्करण में भाग लेने के लिए रॉयल कैनेडियन, मलेशियाई, बांग्लादेश और श्रीलंका वायु सेना की हॉकी टीमों सहित भारत और विदेशों की 12 प्रतिष्ठित टीमों को आमंत्रित किया गया है।
वायु सेना मार्शल अर्जन सिंह का हॉकी के खेल के प्रति जुनून बेमिसाल था। वह न केवल युद्धों के दौरान बल्कि खेल के क्षेत्र में भी वायु सैनिकों के लिए प्रेरणास्रोत थे। वायु सेना मार्शल अर्जन सिंह के जन्म शताब्दी वर्ष 2019 में वायु सेना मार्शल अर्जन सिंह मेमोरियल हॉकी टूर्नामेंट के दूसरे संस्करण का सफल आयोजन किया गया था, जिसमें बांग्लादेश और श्रीलंका की वायु सेना हॉकी टीमों ने भी हिस्सा लिया था। इस टूर्नामेंट को एक अंतरराष्ट्रीय आयोजन के रूप में विस्तारित किया गया है। वर्ष 2019 में इंटीग्रेटेड कोच फैक्ट्री  ने प्रतियोगिता को जीता था। 15 अप्रैल को वायु सेना मार्शल अर्जन सिंह की जयंती है।
भारतीय वायु सेना लगातार ऐसे एथलीटों को तैयार कर रही है, जिन्होंने विभिन्न अंतरराष्ट्रीय प्रतियोगिताओं में भारत का प्रतिनिधित्व किया है और देश तथा वायु सेना के लिए ख्याति अर्जित की है।